Puerto Rico – Kanariansaarten aurinkoisin lomakohde
Auringon hellimä Puerto Rico
Puerto Rico Gran Canarian etelärannikolla on ansainnut maineensa Kanariansaarten aurinkoisimpana lomakohteena. Suojaisen rannikkoalueen ylle sadepilvet eivät helposti nouse.Puerto Ricoa ympäröiviltä vuorilta avautuvat upeat näkymät vihreän keskustan ja hevosenkengän mallisen satamapoukaman yli turkoosina kimaltelevalle merelle.
Puerto Ricossa aika ei käy pitkäksi. Lomakohde sopii erityisesti rantaelämää ja aktiviteetteja etsivälle. Reippailun vastapainona voit lekotella auringossa hotellisi rauhallisella allasalueella tai laskeutua alas kauniille, vaaleahiekkaiselle rannalle. Puerto Ricon ilta tarjoaa menohaluiselle yllättävän paljon, muun muassa kansainvälisen valikoiman ravintoloita aina suomalaiseen viihderavintolaan asti. Lomakeskuksen kahdessa ostoskeskuksessa voi tehdä löytöjä, ja Puerto Ricon satamasta on mukava matkata reittiveneellä vaikka viehättävän Puerto de Moganin perjantaimarkkinoille tai edulliselle kalalounaalle Arquinequinin kalastajakylään. Myös alle puolen tunnin bussimatkan päässä sijaitseva Playa del Ingles upeine dyyneineen ja muine houkutuksineen on mukava retkikohde.
Hotellit Puerto Ricossa
Espanja, Gran Canaria, Puerto Rico
Golfpaketti - Gloria Palace Amadores
Huoneistohotelli Carlota
Hotelli Nido del Aguila